Piret Õunapuu

Piret Õunapuu (sünninimi Piret Kalm; sündinud 19. augustil 1955) on eesti etnograaf.

Haridus
Piret Õunapuu (toona Piret Kalm) on lõpetanud 1973. aastal Tallinna 2. Keskkooli. Õppis aastal 1973–1979 Tartu Riiklikus Ülikoolis, mille lõpetas etnograafina, kaitstes diplomitöö "Rannarootslaste elamusisustus XIX sajandi lõpul ja XX sajandi algul" (juhendaja Arved Luts). 2003. aastal sai teadusmagistri kraadi Tallinna Pedagoogikaülikooli filoloogiateaduskonnas kaitstud magistritööga "Eesti Rahva Muuseumi vanem ajalugu" (juhendaja Mare Kõiva). 2011. aastal sai doktorikraadi Tartu Ülikoolis kaitstud doktoriväitekirjaga "Eesti Rahva Muuseumi loomine ja väljakujunemine" (juhendaja Tiit Rosenberg).Eesti Teadusportaal. Piret Õunapuu

Töö
1979. aastast töötas ta Eesti Vabaõhumuuseumis, kus uuris taluarhitektuuri ja -mööblit. 1980. aastast töötas Eesti NSV Riiklikus Etnograafiamuuseumis. 2015. aasta seisuga töötab Eesti Rahva Muuseumi teadur-kuraatorina.Niina Siirmann. Rahvuskultuuri auhinna laureaadid on Piret Õunapuu ja Heino Tartes. Koit, 16. juuli 2015.

Tema peamised uurimisvaldkonnad on olnud Eesti pärimuslik kombestik, Eesti Rahva Muuseumi ajalugu, rannarootslaste rahvakultuur ja etnograafilise mööbli ajalugu.

Ta on Eesti Muuseumiühingu juhatuse aseesimees ja ajakirja Muuseum peatoimetaja.

Raamatud
Piret Õunapuu. Pühad ja kombed. Tallinn: Tänapäev, 2001
Piret Õunauu. Eesti pulm. Tallinn: Tänapäev, 2003
Liina Karron, Piret Õunapuu. Nii meil jõulud tuppa toodi. Tallinn: Varrak, 2012
Piret Õunapuu. 101 Eesti vana aja asja. Tallinn: Varrak, 2015

Tunnustus
2011 Eesti Kultuurkapitali rahvakultuuri sihtkapitali aastapreemia (silmapaistva tegevuse eest Eesti muuseumiloo teadvustamisel)
2015 Jakob Hurda rahvuskultuuri auhind

 Isiklikku 
Tema vend on arhitektuuriteadlane Mart Kalm.

Viited

Kategooria:Eesti etnograafid
Kategooria:Õpetatud Eesti Seltsi liikmed
Kategooria:Eesti Rahva Muuseumi koosseis
Kategooria:Eesti Vabaõhumuuseumi koosseis
Kategooria:Tartu Ülikooli ajalooteaduskonna vilistlased
Kategooria:Tallinna Reaalkooli vilistlased
Kategooria:Sündinud 1955